# **54. FOLKLÓRNE SLÁVNOSTI POD POĽANOU V DETVE**

**Sobota, 13. júla 2019 o 17.45 – 18.15**

**MLADUCHA VO VENCI, POTOM ŽENA ZAČEPČENÁ**

**Ukážky tradičného svadobného odevu z obcí regiónov stredného Slovenska**

Námet, príprava a réžia: Anna Ostrihoňová a Zuzana Šovčíková

Asistenti scénického uvedenia: Anna Hudecová, Anna Kucejová, Eva Chlebová,

Daniela Hanesová, Lýdia Borošová Lehoťanová, Michaela Kaličiaková

Účinkujú: mladé páry  v obradovom svadobnom odeve z obcí Podpoľania a okolitých z regiónov: Hont, Novohrad, Malohont, Gemer, Horehronie, Pohronie

Spoluúčinkujú: vybraté spevácke skupiny a sólisti speváci

Foto a kamera: zmluvní fotografi FSP

      Folklórne slávností pod Poľanou v Detve venujú pozornosť všetkým zložkám tradičnej kultúry, neopomínajúc ani jej výtvarné prejavy. Autorky programu tentokrát opäť siahajú do nesmierne bohatej klenotnice tradičného odevu a to odevu, ktorý sa spája so svadbou – svadobného obradového odevu mladúch a ženíchov. Po úspešnej prezentácii tradičného svadobného odevu na Folklórnych slávnostiach pod Poľanou v Detve v roku 2017 sa k tejto téme slávnosti vracajú opäť. Prostredníctvom programu **MLADUCHA VO VENCI, POTOM ŽENA ZAČEPČENÁ** chcúprezentovať krásu, bohatstvo a originalitu ľudového výtvarného prejavu obsiahnutého v tradičnom obradovom svadobnom odeve**.**Tentokrát to budúmladé páry z obcí Podpoľania a okolitých z regiónov kraja, ako sú Hont, Novohrad, Malohont, Gemer, Horehronie, Pohronie ktoré sa predstavia v scénickej prehliadke – samostatnom 30 minútovom programe na hlavnej scéne amfiteátra. V budúcoročnom jubilejnom 55. ročníku sa môžu prezentácie zúčastniť záujemcovia z rôznych regiónov Slovenska. Vítané je aj zapojenie sa obcí, kde nepôsobia folklórne kolektívy, ale tradičný svadobný odev sa zachoval v niektorých rodinách alebo truhliciach oduševnených zberateľov.

Základným atribútom mladuchy bol veniec alebo parta na hlave ako symbol panenstva, v nich nesmela chýbať zeleň, najmä vetvičky rozmarínu. Niekde súčasťou svadobného odevu bola odiecka, pôlka, v ktorej bola mladucha cez ramená zahalená. Takto vystrojená išla na sobáš. Po sobáši mladuche zložili veniec a založili jej symbol vydatej ženy – čepiec, niekde jej prezliekli aj iné súčasti odevu.

      Program bude uvedený na hlavnom pódiu v sobotu podvečer 13. júla 2019. Predtým sa uskutoční generálna skúška, na ktorej sa musia povinne zúčastniť všetci účinkujúci.

Podujatie bude dokumentované na foto a video a bude slúžiť aj pre účely propagácie festivalu a kultúrneho dedičstva.

Organizačné pokyny k účasti

1. Podujatia sa môžu zúčastniť dvojice − mladucha a ženích – dva páry z jednotlivých obcí. Účinkujúci by mali byť vekovo primeraní k prezentovanému zámeru (15-30 rokov). **Jedna z dvojíc by mala prezentovať svadobný odev mladuchy v čepci a mladého zaťa s pierkom. Druhá dvojica by mala prezentovať odev po začepčení.**
2. **V prihláške treba uviesť, z akého vývojového obdobia, príp. roku je odev a či ide o originál alebo repliku**
3. **tradičný svadobný odev zo staršieho obdobia**
4. **svadobný odev vývojovo mladší alebo polokroj**

**Zároveň uveďte zaujímavosti a zaužívané normy a zvyky spojené s týmto odevom.**

1. Dôraz je kladený na zachovanie originality jednotlivých odevných častí a doplnkov, ich vývojový súlad, celkovú úpravu, úpravu hlavy (účes, parta, veniec, príp. závoj a pod).
2. Dôležité sú aj doplnky, bez ktorých by oblečenie nebolo komplexné.
3. Úprava tváre – líčenie je prípustné len minimálne.
4. Súčasti odevu a obuvi, ak ide o repliky, musia byť zhotovené z podobných materiálov ako pôvodné a ozdobné prvky nesmú byť nahradené strojovými alebo nevhodnými imitáciami.
5. Predpokladaný počet účastníkov je 50 párov – 25 párov v parte a 25 párov začepčené mladuchy. Ak sa z jednej obce bude chcieť zúčastniť viac ako dva páry, autori zvážia túto možnosť po osobnej komunikácii / obhliadke odevu.
6. Ako pomoc pri obliekaní, úprave, ak ide o náročný odev, sa môže zúčastniť jedna osoba – asistent **za jednu obec** .
7. Príchod účinkujúcich v programe a ich asistentov je v sobotu 13. 7. 2019 do 10.00 hod. Po príchode sa pri vstupe do areálu amfiteátra v Informačnom stredisku pre účinkujúcich zaregistrujú a vyzdvihnú si označenky a stravenky (vybavuje p. Kondrlíková – tel 0917426855).
8. Organizátori zabezpečia zúčastneným párom a asistentom obed, bezplatný vstup na programy festivalu, v príp. potreby cestovné vo výške hromadnej dopravy, bezplatné parkovanie a ubytovanie zo soboty na nedeľu (upozornenie: ubytovanie len účastníkom zo vzdialenosti nad 30 km). Ubytovanie bude pravdepodobne v IV. Základnej škole – účastníci požiadavku na ubytovanie uvedú v prihláške. Obed je zabezpečený v areáli pre účinkujúcich.
9. **Generálna skúška všetkých účastníkov je v sobotu 13. 7. 2019. Hodina bude spresnená po zostavení harmonogramu skúšok všetkých programov.**
10. Fotenie bude prebiehať na určených stanovištiach.

**Prihlášky treba zaslať do 10. mája 2019 na e-mail**: aostrihonova668.fsp@gmail.com

**Bližšie informácie poskytnú pripravovateľky programu**:

Anna Ostrihoňová (mobil: 0917491047) alebo Zuzana Šovčíková (mobil: 0915150942).

V Detve 15.03.2019 PhDr. Anna Ostrihoňová

 Predsedníčka PR FSP